CELEX ID: 32010R0416
Publication Date: 2010-05-12

Document Text:
KOMISJONI MÄÄRUS (EL) nr 416/2010,
12. mai 2010,
millega muudetakse nõukogu määruse (EÜ) nr 44/2001 (kohtualluvuse ja kohtuotsuste täitmise kohta tsiviil- ja kaubandusasjades) I, II ja III lisa
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. detsembri 2000. aasta määrust (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades, (1) eriti selle artiklit 74,
ning arvestades järgmist:
(1)
Määruse (EÜ) nr 44/2001 I lisas loetletakse määruse artikli 3 lõikes 2 ja artikli 4 lõikes 2 nimetatud siseriikliku kohtualluvuse eeskirjad. II lisa sisaldab loetelu kohtute või pädevate asutuste kohta, kellel on pädevus tegeleda täitmismääruste taotlustega liikmesriikides. III lisas loetletakse kohtud, millele võib esitada apellatsioonkaebuse täitmismääruse kohta.
(2)
Nõukogu määruse (EÜ) nr 44/2001 I, II ja III lisa on muudetud mitmel korral, viimati komisjoni määrusega (EÜ) nr 280/2009, (2) et ajakohastada siseriiklikud kohtualluvuse eeskirjad, kohtute ja pädevate asutuste loetelu ning kohaldatavad apellatsioonimenetlused.
(3)
Liikmesriigid on komisjoni teavitanud I, II ja III lisas esitatud loeteludesse tehtud täiendavatest muudatustest. Seetõttu tundub asjakohane avaldada nimetatud lisades sisalduvate loetelude konsolideeritud versioonid.
(4)
Taani ei osale vastavalt Euroopa Ühenduse ja Taani Kuningriigi vahelise kohtualluvust ja kohtuotsuste täitmist tsiviil- ja kaubandusasjades käsitleva lepingu (3) artiklile 4 Brüsseli I määruse muudatuste vastuvõtmisel ning need muudatused ei ole Taani suhtes siduvad ega kohaldatavad.
(5)
Seetõttu tuleks määrust (EÜ) nr 44/2001 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 44/2001 I-III lisa asendatakse käesoleva määruse vastavate lisadega.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja aluslepingute kohaselt liikmesriikides vahetult kohaldatav.
Brüssel, 12. mai 2010

EuroVoc Classification:
Level 1: 100147
100145
100144
100161
Level 2: 100191
100179
100175
100282
100183
100182
Level 3: 523
5283
4017
566
5923
524
All Concepts: 3526
42
523
524
5283
5811